সুপ্রিম কোর্টে স্বস্তি রুজিরার

ওয়েব ডেস্ক: সুপ্রিম কোর্টে (Supreme Court) রাজ্য পুলিশের বিরুদ্ধে দায়ের করা হয়েছিল জনস্বার্থ মামলা। সেই মামলা দায়ের করা হয় শুল্ক দফতরের আধিকারিক রাজকুমার বার্থওয়াল নামে এক আধিকারিকের পক্ষ থেকে। কিন্তু সেই মামলাকে ঘিরে ছিল জটিলতা। কারণ সেখানে নাম জড়ায় তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়ের স্ত্রী রুজিরা নারুলা বন্দ্যোপাধ্যায় এবং শ্যালিকা মেনকা গম্ভীরের নাম।

ছ’বছর আগের এই ঘটনায় দায়ের হওয়া জনস্বার্থ মামলাটি এবার খারিজ করে দিল সুপ্রিম কোর্ট।বুধবার সুপ্রিম কোর্টে ছিল এই মামলার শুনানি, আর সেখানেই সুপ্রিম কোর্টের বিচারপতি দীপঙ্কর দত্ত এবং বিচারপতি মনমোহনের ডিভিশন বেঞ্চ এই মামলা খারিজ করে দেন। ইতিমধ্যেই অভিষেক বন্দ্যোপাধ্যায়ের আইনজীবী সঞ্জয় বসু প্রেস বিজ্ঞপ্তি দিয়ে এই কথা সম্পর্কে জানিয়েছেন।

আরও পড়ুন: কুণালকে তৃতীয় সমন পাঠাল মুম্বই পুলিশ, এবার কী হবে?

কিন্তু ঠিক কি ঘটেছিল?

২০১৯ সালের ১৬ মার্চ রুজিরা বন্দ্যোপাধ্যায় এবং তাঁর বোন মেনকা গভীর রাতে ব্যাঙ্কক থেকে মেনকা কলকাতা বিমানবন্দরে নেমেছিলেন। আর সেই সময় বিমানবন্দরেই শুল্ক দফতরের কর্তারা তাঁদের ‘আটক’ করে। আর তখনই শুল্ক দফতরের আধিকারিক রাজকুমার অভিযোগ তোলেন রাজ্য পুলিশ তাঁদের কাজে বাধা দিয়েছিল। তারপরেই মামলা দায়ের করেন সুপ্রিম কোর্টে। আর সেই মামলার প্রেক্ষিতেই সুপ্রিম কোর্ট একাধিক প্রশ্ন তোলে। সুপ্রিম কোর্টের সাফ প্রশ্ন, কেন ঘটনা প্রেক্ষিতে কেন শুল্ক দফতরের তরফে মামলা না করে একজন দফতরের আধিকারিক এই মামলা দায়ের করলেন?

উল্লেখ্য, ছ বছর আগের এই ঘটনা নিয়ে রাজ্য রাজনীতি তোলপাড় হয়। তবে এবার সেই মামলায় অবশেষে নিষপত্তি মিলল রুজিরা এবং এবং মেনকার।